
  										isakymu Nr. V1- 54


ŠALČININKŲ R. PABARĖS PAGRINDINĖS MOKYKLOS  DARBO TVARKOS TAISYKLĖS  

I. BENDROSIOS NUOSTATOS

1. Šalčininkų r. Pabarės pagrindinės mokyklos (toliau Mokyklos) darbo tvarkos taisyklės (toliau -Taisykles) reglamentuoja bendruomenes darbą ir vidaus tvarką.
2. Taisyklės - dokumentas, reglamentuojantis atitinkamai su Lietuvos Respublikos darbo kodeksu (toliau - DK) ir kitais istatymais darbuotojų priėmimą ir atleidimą, pagrindines teises, pareigas ir darbo sutartį sudariusių šalių atsakomybę, darbo režimą, poilsio laiką, darbuotojų skatinimą ir darbo pareigų pažeidimus, taip pat kitus Mokykloje darbo santykius reguliuojančius klausimus. Taisyklėmis siekiama apginti tiek darbuotojų, tiek Mokyklos direktoriaus interesus. Šių Taisyklių nuostatos taikomos tiek, kiek šių teisinių santykių nereglamentuoja Lietuvos Respublikos įstatymai, kiti teisės aktai.
3. Taisykles įsakymu tvirtina Mokyklos direktorius, suderinęs su Mokyklos darbo taryba ir Mokyklos taryba.
4. Su Taisyklėmis ir jų pakeitimais per penkias darbo dienas nuo jų patvirtinimo pasirašytinai supažindinami visi Mokyklos darbuotojai. Nauji darbuotojai su Taisyklėmis supažindinami pirmąją jų darbo dieną. 
5. Mkyklos direktorius ir darbuotojai turi teisę inicijuoti Taisyklių pakeitimus, kurie, prieš patvirtinant juos Mokyklos direktoriui, derinami su darbo taryba.
6. Šių Taisyklių įgyvendinimo kontrolę vykdo Mokyklos direktorius.
7. Direktorius arba jo įgaliotas asmuo, neskirdamas drausminės nuobaudos, turi teisę pakartotinai supažindinti darbuotoją (-us) su darbo Taisyklėmis, jei pastebi, kad darbuotojas (-ai) aplaidžiai laikosi šių taisyklių reikalavimų.
8. Taisyklės įsigalioja nuo jų patvirtinimo dienos.

II. DARBUOTOJŲ PRIĖMIMO IR ATLEIDIMO IŠ DARBO TVARKA

9. Mokyklos direktorius, vadovaudamasis Lietuvos Respublikos darbo kodeksu, gimnazijos nuostatais bei kitais norminiais dokumentais, priima ir atleidžia iš darbo pedagoginį, administracijos ir aptarnaujantį personalą.
10. Mokytojai, atitinkantys Švietimo įstatyme nustatytus reikalavimus, ir kiti darbuotojai į pareigas priimami sudarius su jais darbo sutartis raštu. Pretendentai į darbą atrenkami asmeninio pokalbio būdu.
11. Darbuotojai į laisvas darbo vietas priimami atsižvelgiant į turimą kompetenciją, išsilavinimą. Pirmumas gauti darbą suteikiamas geriausiai atitinkantiems keliamus reikalavimus pretendentams.
12. Į darbą priimama sudarant darbo sutartį, sulygstant dėl būtinųjų sutarties sąlygų. Gali būti sudaromos terminuotos darbo sutartys ir/arba nustatomas išbandymo terminas iki trijų mėnesių arba iki tam tikrų aplinkybių atsiradimo, pasikeitimo arba pasibaigimo.
13. Priimamasis dirbti pateikia asmens tapatybę patvirtinantį dokumentą, valstybinės kalbos išlaikyto egzamino reikalingos kategorijos pažymėjimą (įstatymo nustatytais atvejais); prašymą; dokumentą, kuris patvirtina išsimokslinimą ar pasirengimą dirbti bei kvalifikaciją; sveikatos būklę patvirtinančius dokumentus. Darbdavys gali pareikalauti ir kitų dokumentų, kai tai reglamentuoja teisės aktai.
14. Asmuo, priimtas dirbti mokykloje supažindinamas su šiomis Taisyklėmis pasirašytinai, pareigybės aprašymu, su asmens duomenų apsaugą reglamentuojančiomis taisyklėmis, taip pat su kitais veiklą reglamentuojančiais dokumentais, darbo vieta, patalpų išdėstymu, tiesioginiais vadovais.
15. Kiekvienam darbuotojui vedama asmens byla, kuri tvarkoma vadovaujantis LR Darbo kodekso ir kitais reglamentuojančiais istatymais.
16. Pedagogų darbo krūvis (kontaktinių ir nekontaktinių val. skaičius) gali keistis dėl objektyvių priežasčių (sumažėjus klasių komplektams ar pasikeitus ugdymo planui) atitinkamai įforminus šį pasikeitimą.
17. Darbuotojui prašant, išduodama pažyma apie darbuotojo užimamas mokykloje pareigas, darbo krūvį, darbo grafiką, darbo stažą.
18. Direktorius, įstatymo nustatyta tvarka pertvarkydamas darbo organizavimą, turi teisę pakeisti darbuotojo darbo sąlygas. Su įsakymu apie numatomą darbo sąlygų pakeitimą darbuotojas supažindinamas pagal galiojančius teisinius dokumentus.
19. Darbuotojui nesutinkant dirbti pakeistomis sąlygomis, jis gali būti atleistas iš darbo, laikantis įstatymų numatytos tvarkos.
20. Darbo sutartis su darbuotoju gali būti nutraukta tik įstatymų numatytais atvejais.

III. DARBO IR POILSIO LAIKAS. PAMOKŲ TVARKARAŠTIS

21. Visiems darbuotojams, išskyrus dirbantiems nepilnu krūviu, nustatyta 5 darbo dienų savaitė su dviem poilsio dienomis šeštadieniais ir sekmadieniais:
21.1. 40 valandų - direktoriui, valytojams,virėjai,vairuotojui.
21.2. 20  valandų – dir. pavaduotojai, ūkvedžiui,sargui, darbininkams, mokinio padėjejui.
21.3. 36 valandų -ikimokyklinio ugdymo  mokytojams.
22. Vadovaujantis DK švenčių dienų išvakarėse darbo dienos trukmė sutrumpinama viena valanda tik darbuotojams, dirbantiems pilną darbo laiko normą. 
23. Mokykla dirba nuo 7.00 val. iki 20.00 val. Pasibaigus darbo laikui ar poilsio dienomis Mokykloje galima dirbti tik esant tarnybiniam būtinumui, gavus Mokyklos direktoriaus sutikimą.
24. Darbuotojai, atsižvelgdami į individualias aplinkybes, gali teikti direktoriui prašymus dėl darbo nuotoliniu būdu. 
25. Visi etatiniai darbuotojai dirba pagal direktoriaus įsakymu patvirtintą darbo grafiką. Darbuotojams draudžiama savavališkai keisti darbo grafiką.
26. Darbuotojų darbo pradžia ir pabaiga bei pietų pertrauka atsispindi darbo grafikuose.
27. Mokytojų dienos darbo laikas priklauso nuo ugdymo plano, veiklos planų, pamokų ir neformaliojo ugdymo tvarkaraščių.
28. Mokytojo darbo valandos trukmė - 60 min., iš kurių 45 min. skiriamos tiesioginiam darbui su klase, kitas laikas - konsultuoti mokinius, pasiruošti pamokai, užpildyti dienyną. 
29. Mokytojas kas dvi pamokas turi teisę daryti 10 minučių trukmės pertraukas, kurios įskaitomos į darbo laiką.
30. Darbuotojai, nuolat dirbantys su kompiuteriu, kas valandą turi teisę daryti 5 minučių trukmės pertraukas, kurios yra įskaitomos į darbo laiką, arba turi būti keičiama veikla sumažinant darbo prie vaizduoklio krūvį.
32. Mokykla, sudarydama pamokų tvarkaraštį, nepažeisdama mokinių interesų, vieną ar daugiau dienų per savaitę gali skirti mokytojo metodinei veiklai, tačiau tomis dienomis mokytojas turi būti pasirengęs mokyklos vadovų nurodymu ar / ir kolegų prašymu pakeisti nesantį kolegą, vesti jo pamokas, dalyvauti kvalifikacijos kėlimo seminaruose ar mokytojų posėdžiuose, organizuoti egzaminus, dalyvauti auklėjamosios klasės renginiuose ar kitose mokyklos veiklose.
33. Mokinių atostogų metu pedagoginių darbuotojų darbo grafikai, darbų apimtys ir pobūdis gali būti keičiami. 
34. Darbuotojai, palikdami įstaigą darbo tikslais, turi apie tai raštu informuoti vadovą ir nurodyti išvykimo tikslą bei trukmę. 
35. Darbo dienos metu darbuotojo prašymu ir Mokyklos direktoriaus sutikimu gali būti suteiktas nemokamas laisvas laikas darbuotojo asmeniniams poreikiams tenkinti. 
36. Mokyklos direktorius, esant rimtoms priežastims (mirus artimam žmogui, staiga sunegalavus ar kt.), turi teisę išleisti darbuotoją iš darbo.
37. Atskirais atvejais (lydint mokinius į respublikinius konkursus, olimpiadas, varžybas ir kitus renginius atstovauti gimnazijai; dalyvaujant tarptautiniuose projektuose, užimant kitos šalies projektų vadovus ir mokinius Lietuvoje; taip pat patiems pedagogams kartu su mokiniais dalyvaujant projektinėje ar kitokioje veikloje kitoje šalyje ir nuolat atsakingiems už išvykusių mokinių gyvybę ir sveikatą bei esant kitoms nenumatytoms svarbioms aplinkybėms) direktoriaus įsakymu darbuotojui gali tekti dirbti ilgiau nei nustatyta darbo savaitės norma (kasdieninio darbo trukmė), taip pat poilsio ir švenčių dienomis. 
38. Mokyklojevalstybės nustatytomis švenčių dienomis nedirbama.
39. Paskutinę dieną prieš mokinių atostogas pamokų laikas netrumpinamas. 
40. Pamokų laikas gali būti trumpinamas metodinių renginių, netradicinio ugdymo dienomis bei neatitinkančių higienos reikalavimų normų dienomis (pvz., dėl techninių kliūčių ir pan.). Pamokos laikas gali būti sutrumpinamas iki 30 minučių. Atitinkamai trumpinamas ir neformaliojo švietimo užsiėmimų laikas.
41. Pedagoginis darbuotojas privalo dalyvauti Mokytojų tarybos ar kitų darbo grupių (kurioms jis priklauso) posėdžiuose, susirinkimuose. Nedalyvavimas posėdžiuose, susirinkimuose neatleidžia nuo juose pateiktos informacijos nežinojimo.
42. Pedagoginis darbuotojas pagal galimybes turi dalyvauti svarbiausiuose mokyklos mokytojų, specialistų ir mokinių organizuojamuose renginiuose.
43. Pedagoginiai darbuotojai, auginantys vaikus, gali pasinaudoti papildomomis poilsio dienomis pagal Darbo kodeksą tuo laiku, kai dirba nuotolinio darbo būdu (neturi kontaktinių valandų), techninis personalas - pagal individualų suderinimą su ūkvedžiu.
44. Kasmetinės, tikslinės, nemokamos atostogos darbuotojams suteikiamos pagal LR Darbo kodeksą.
45. Atostogų grafiko projektas parengiamas iki birželio 15 d., darbuotojai prašymus dėl kasmetinių mokamų atostogų raštu teikia iki birželio 10 d.
46. Pedagoginiam darbuotojui kasmetinės atostogos suteikiamos vasaros atostogų ar mokinių atostogų metu nepaisant to, kada šie pedagogai pradėjo dirbti Mokykloje. Atskirais atvejais yra tariamasi su administracija dėl galimybių atostogauti ne mokinių atostogų metu.
47. Atšaukti iš kasmetinių atostogų leidžiama tik darbuotojo sutikimu. 
48. Darbuotojams, kurie mokosi savo iniciatyva ir neturi mokyklos siuntimo, už tikslinių mokymosi atostogų laiką nemokama.
49. Pamokų laiką reglamentuoja skambučiai.
50. Pamokų tvarkaraštis:
50.1. pamokų tvarkaraštį sudaro atsakingas už šį darbą direktoriaus pavaduotojas ugdymui iki rugsėjo 1 d.;
50.2. pamokų tvarkaraštį tvirtina mokyklos direktorius;
50.3. draudžiama savavališkai keisti pamokų tvarkaraštį, pradėti kitu laiku nei nurodyta oficialiame Pamokų laiko tvarkaraštyje (reikalavimas galioja ir klasės valandėlėms); nesuderinus su administracija keistis pamokomis.
51. Nepedagoginių darbuotojų ir pedagogų viršvalandžiai yra apskaitomi darbo laiko apskaitos žiniaraščiuose.
52. Už pedagogų darbą, viršijantį darbo grafiką, jei to nėra jo pareigybės aprašymo funkcijų priede, pedagogams apmokama pagal faktiškai dirbtą laiką ar susitariama dėl papildomos poilsio dienos per mokinių atostogas.
53. Darbuotojai turi laikytis nustatyto darbo laiko režimo. 
54. Darbo laikas, neatvykimas į darbą, taip pat viršvalandžiai žymimi Darbo laiko apskaitos žiniaraštyje, kurį pildo atsakingas direktoriaus pavaduotojas. 

IV. NEATVYKIMAS Į DARBĄ, PAMOKŲ KEITIMO IR MOKYTOJŲ
VADAVIMO TVARKA

55. Darbuotojai, negalintys laiku atvykti arba visai negalintys atvykti į darbą, apie tai nedelsdami turi informuoti kuruojantį direktoriaus pavaduotoją, ūkvedį ir nurodyti vėlavimo ar neatvykimo priežastis. Jeigu darbuotojai apie savo neatvykimą dėl tam tikrų priežasčių negali pranešti patys, tai gali padaryti kiti asmenys. Jei vėluoja mokytojas, direktoriaus pavaduotojas įleidžia mokinius į kabinetą ir pasirūpina jų užimtumu.
56. Dėl blogos savijautos arba neatidėliotinų šeimyninių, asmeninių priežasčių darbuotojas ilgiausiai iki 2 darbo dienų, bet ne dažniau kaip 2 kartus per mokslo metus gali raštu prašyti direktoriaus neatvykti į darbą (jei darbuotojo vadavimas būtinas - suderinęs savo vadavimą) ir gavęs jo sutikimą sutartą laiką nebūti, o už praleistas dienas atidirbti kitu sutartu laiku).
57. Mokytojas dėl pateisinamų priežasčių gali nevesti pamokų tik gavęs direktoriaus arba direktoriaus pavaduotojo ugdymui leidimą.
58. Prašymas dėl planuojamo neatvykimo į darbą (dalykinės kelionės, komandiruotės, planinės operacijos ir pan.) pateikiamas kuruojančiam direktoriaus pavaduotojui ne vėliau kaip prieš
2 dienas.
59. Pamokų keitimas ir mokytojų pavadavimas:
59.1. Mokytojui neatvykus į darbą pirmąją dieną pamokos jungiamos pagal tų dienų pakoreguotą tvarkaraštį, kurį sudaro direktoriaus pavaduotojas ugdymui, atsakingas už tvarkaraščio rengimą;
59.2. Mokytojo, kuris vaduoja sergantį mokytoją, darbas ir apmokėjimas ligos metu forminamas direktoriaus įsakymu.
59.3. Nesant galimybės vaduoti mokytojo, direktoriaus pavaduotojas, atsakingas už tvarkaraščio rengimą, koreguoja pamokų tvarkaraštį atsižvelgdamas į mokyklos galimybes.
60. Techninio aptarnavimo darbuotojų pavadavimą, kai tai būtina, organizuoja ūkvedys.
61. Jei darbuotojui pavedama pavaduoti laikinai nesantį kitą mokytoją / darbuotoją, laikoma, kad darbuotojo darbo sutarties sąlygos nėra keičiamos ir pavadavimas nelaikomas viršvalandiniu darbu.

V. DARBO APMOKĖJIMAS IR DARBO KRŪVIO NUSTATYMAS

62. Darbuotojams darbo užmokestis nustatomas pagal Vyriausybės nustatytą tvarką bei direktoriaus įsakymu patvirtintą Šalčininkų r. Pabarės pagrindinės mokyklos darbuotojų darbo apmokėjimo sistemą.
63. Atlyginimas mokamas du kartus per mėnesį. Darbuotojo raštišku prašymu gali būti mokama vieną kartą. Atlyginimai pervedami į darbuotojo mokamąją banko kortelę.
64. Kontaktinių valandų skaičius pedagogams gali skirtis kiekvienais mokslo metais, priklausomai nuo sukomplektuotų klasių skaičiaus, ugdymo plano, pasikeitusios darbo formos bei pedagogo kvalifikacijos, jo kompetencijų, nuobaudų gavimo.
65. Mokytojai apie kitais mokslo metais jiems numatomą darbo laiko normą informuojami iki prasidedant jų kasmetinėms vasaros atostogoms, galutinis darbo krūvis paskelbiamas sudarius pamokų tvarkaraštį, bet ne vėliau kaip rugsėjo 1 d.
66. Skirstant kontaktines valandas, atsižvelgiama į tęstinumą, mokytojo kompetenciją, pedagoginę patirtį, mokinių pasiekimų patikrinimų rezultatus.
67. Mokytojų darbo krūvis gali keistis dėl objektyvių priežasčių (pasikeitus ugdymo planui, teisių aktų pakeitimai).
68. Už mokytojų supažindinimą (pasirašytinai) dėl darbo krūvio pakeitimo atsakingas pavaduotojas ugdymui. 
69. Mokytojo darbo krūvį sudaro: kontaktinės valandos ir valandos, skiriamos Mokyklos ugdymo planui įgyvendinti. Veiklų sąrašas ir skiriamų valandų tai veiklai organizuoti kiekis derinama su Darbo taryba.  
70. Mokytojų darbo krūvio sandara priklauso nuo:
70.1. Mokyklos ugdymo plane numatytų dalykui mokyti skirtų valandų skaičiaus;
70.2. mokinių skaičiaus grupėje ar klasėje;
70.3. valandų, skirtų mokinių ugdymo(si) poreikiams tenkinti ir mokymosi pagalbai teikti (dalykų modulių, papildomų pamokų, konsultacijų, neformaliojo švietimo veiklų).
71. 1 techninio personalo etatą sudaro 8 valandos. 
72. Už techninio personalo darbų pasiskirstymą atsakingas ūkvedis, kuris pasirašytinai supažindina darbuotojus su paregybės aprašymais.

VI. PAGRINDINĖS DARBUOTOJŲ IR DARBDAVIO TEISĖS IR PAREIGOS

73. Mokyklos darbuotojai ir(ar) vadovai turi teisę:
74.1. gauti darbo užmokestį už atliktą darbą;
74.2. reikalauti suteikti darbo sąlygas, nustatytas įstatymuose, kituose norminiuose teisės aktuose ir darbo sutartyje;
74.3. steigti profesinę sąjungą, būti profesinės sąjungos nariu, dalyvauti darbuotojų atstovų - Darbo tarybos, renkamos vadovaujantis Lietuvos Respublikos darbo kodeksu, veikloje;
74.4. dalyvauti Mokyklos savivaldoje;
74.5. dirbti savitarpio pagarba grįstoje, psichologiškai ir fiziškai saugioje aplinkoje, turėti higienos reikalavimus atitinkančią ir tinkamai aprūpintą darbo vietą;
74.6. būti skatinamas už gerą, papildomą darbą, viršvalandžius, iniciatyvas, padedančias organizuoti ir gerinti Mokyklos veiklą, vadovaujantis Mokyklos darbo apmokėjimo sistema.
74.7. Mokytojai taip pat turi teisę:
74.7.1. siūlyti individualias mokomųjų dalykų programas, pasirinkti pedagoginės veiklos būdus ir formas;
74.7.2. dalyvauti kvalifikacijos tobulinimo renginiuose;
74.7.3. būti atestuotam ir įgyti kvalifikacinę kategoriją Lietuvos Respublikos Švietimo, mokslo ir sporto ministro nustatyta tvarka;
74.7.4. siūlyti Mokyklos direktoriui kreiptis į Savivaldybės administraciją dėl minimalios ar vidutinės priežiūros priemonės mokiniui skyrimo, taip pat siūlyti Vaiko gerovės komisijai, o ši - Mokyklos direktoriui, skirti mokiniui už Mokinio elgesio taisyklių pažeidimus, drausmines auklėjamojo poveikio priemones, nurodytas Lietuvos Respublikos teisės aktuose.
74.7.5. Darbuotojams, auginantiems vieną vaiką iki dvylikos metų, suteikiama viena papildoma poilsio diena per tris mėnesius (arba sutrumpinamas darbo laikas aštuoniomis valandomis per tris mėnesius), darbuotojams, auginantiems neįgalų vaiką iki aštuoniolikos metų arba du vaikus iki dvylikos metų, suteikiama viena papildoma poilsio diena per mėnesį (arba sutrumpinamas darbo laikas dviem valandomis per savaitę), o darbuotojams, auginantiems tris ir daugiau vaikų iki dvylikos metų arba auginantiems du vaikus iki dvylikos metų, kai vienas arba abu vaikai yra neįgalūs, – dvi dienos per mėnesį (arba sutrumpinamas darbo laikas keturiomis valandomis per savaitę), mokant jiems vidutinį jų darbo užmokestį. Darbuotojų, dirbančių ilgesnėmis negu aštuonių darbo valandų pamainomis, prašymu šis papildomas poilsio laikas gali būti sumuojamas per kelis mėnesius tol, kol susidaro papildoma poilsio diena, kuri suteikiama ne vėliau kaip paskutinį sumuojamą mėnesį. Mokytojams papildoma poilsio diena (dienos) suteikiama tą (tomis) dieną (dienomis), kai tvarkaraštyje nėra pamokų arba šios dienos sumuojamos ir suteikiamos mokinių atostogų metu. Kitų darbuotojų prašymu šis papildomas poilsio laikas gali būti sumuojamas kas 3 mėnesiai. (DK 138 str. 3 d.),
74.1.7. Darbuotojams, kurie augina vaikus iki trejų metų, nustatoma sutrumpinta trisdešimt dviejų valandų per savaitę darbo laiko norma, už nedirbtą darbo laiko normos dalį paliekant nustatytą darbo užmokestį. Ši sutrumpinta darbo laiko norma taikoma vienam iš tėvų (įtėvių) ar globėjų jų pasirinkimu, iki vaikui sukanka treji metai.	
74.1.8. Darbuotojams po vaiko gimimo suteikiamos trisdešimties kalendorinių dienų trukmės tėvystės atostogos, kurios gali būti skaidomos į ne daugiau kaip dvi dalis. Šios atostogos suteikiamos bet kuriuo laikotarpiu nuo vaiko gimimo, iki vaikui sukanka vieneri metai.		74.1.9. Kiekvienas iš tėvų (įtėvių, globėjų), imdamas atostogas vaikui prižiūrėti, bet kuriuo metu, iki vaikui sukaks aštuoniolika ar dvidešimt keturi mėnesiai, pirmiausia turi teisę pasinaudoti dviejų mėnesių trukmės atostogų vaikui prižiūrėti dalimi, kuri niekam negali būti perleista. Neperleidžiamų dviejų mėnesių trukmės atostogų vaikui prižiūrėti dalį kiekvienas iš tėvų (įtėvių, globėjų) gali imti visą iš karto arba dalimis, pakaitomis su kitu iš tėvų (įtėvių, globėjų). Neperleidžiamų dviejų mėnesių trukmės atostogų vaikui prižiūrėti dalies abu tėvai (įtėviai, globėjai) negali imti tuo pačiu metu.	
74.1.10. Darbo dienos (pamainos) metu darbuotojo prašymu, jeigu darbdavys sutinka, suteikiamas nemokamas laisvas laikas darbuotojo asmeniniams poreikiams tenkinti. Darbdavys privalo suteikti nemokamą laisvą laiką darbuotojui, jei darbuotojo prašymas susijęs su skubiomis šeiminėmis priežastimis ligos ar nelaimingo atsitikimo atveju, kai darbuotojas privalo tiesiogiai dalyvauti.				
75. Mokyklos darbuotojai ir vadovai privalo:
75.1. laikytis darbo tvarkos ir darbo laiko grafiko, darbo etikos normų ir Mokyklos vidaus tvarką reglamentuojančių dokumentų reikalavimų, Savivaldos institucijų nutarimų;
75.2. vadovautis pareigybės aprašymu, savo pareigas atlikti dorai ir sąžiningai, siekti numatytų rezultatų;
75.3. tobulinti kvalifikaciją;
75.4. laiku ir tiksliai vykdyti teisėtus Mokyklos direktoriaus ar jo įgaliotų asmenų nurodymus;
75.5. saugoti ir tausoti Mokyklos materialųjį ir intelektinį turtą;
75.6. informuoti atsakingus asmenis apie asmens duomenis, reikalingus įdarbinimui, faktus, jei tai reikalinga įteisinant darbo santykius; 
75.7. įstatymų nustatytais atvejais ir tvarka atlyginti Mokyklai padarytą žalą;
75.8. užtikrinti ugdomų mokinių saugumą, gerą ugdymo(si) kokybę;
75.9. ugdyti mokinių dorovės, pilietines, tautines ir patriotines nuostatas, pagarbą tėvams (rūpintojams, įtėviams), savo kultūriniam identitetui, laiduoti mokinių asmenybės galių plėtotę, suprantamai ir aiškiai, taisyklinga lietuvių kalba, ar gimtąją kalba perteikti ugdymo turinį;
75.10. ugdyti mokinių gebėjimus ir polinkius, stiprinti jų mokymosi motyvaciją ir pasitikėjimą savo gebėjimais, suteikti pagalbą mokiniams, turintiems ugdymosi, mokymosi sunkumų ir specialiųjų ugdymosi poreikių, pritaikyti jiems dalyko programą, turinį, metodus; įgyvendinti smurto ir patyčių prevenciją, esant poreikiui, taikyti ar dalyvauti taikant smurto ir patyčių intervencines priemones;
75.11. nešališkai stebėti ir vertinti mokinių mokymosi pasiekimus ir nuolat juos informuoti apie mokymosi pažangą;
75.12. dalyvauti Mokytojų tarybos, metodinių grupių, komisijų, kitų darbo grupių veikloje, mokinių tėvų susirinkimuose, tėvų dienose;
75.13. informuoti mokinių tėvus (globėjus, rūpintojus) apie jų vaiko ugdymo(si) poreikius, pažangą, Mokyklos lankymą ir elgesį;
75.14. bendradarbiauti su kitais dalykų mokytojais, darbuotojais, kad būtų pasiekti mokymo tikslai;
75.15. gerbti mokinį, bendradarbį kaip asmenį, nepažeisti jo teisių ir teisėtų interesų;
75.16. nesinaudoti telefonu pamokų metu, išskyrus ypatingus atvejus;
75.17. darbdavys ir darbuotojai, įgyvendindami savo teises ir vykdydami pareigas, privalo veikti sąžiningai, bendradarbiauti, nepiktnaudžiauti teise.
76. Mokyklos direktorius ir jo pavaduotojai ugdymui bei ūkvedys privalo:
76.1. kurti Mokykloje darbingą aplinką, užkirsti kelią konfliktams;
76.2. siekti, kad jų ir pavaldžių darbuotojų tarpusavio santykiai būtų grindžiami abipuse pagarba, geranoriškumu ir aktyvia pagalba;
76.3. su darbuotojais bendrauti ir elgtis pagarbiai, santūriai;
76.4. nurodymus ir pavedimus darbuotojams duoti mandagiai, aiškiai, suprantamai;
76.5. pastabas darbuotojams dėl klaidų ir darbo trūkumų reikšti tik korektiškai, nedalyvaujant kitiems darbuotojams;
76.6. išklausyti darbuotojų nuomonę ir ją gerbti;
76.7. paskirstyti darbą kuruojamiems darbuotojams tolygiai, kad būtų optimaliai panaudotos kiekvieno pavaldaus darbuotojo gebėjimai, galimybės ir profesinė kvalifikacija;
76.8. skatinti pavaldžius darbuotojus reikšti savo nuomonę ir ją išklausyti.
77. Mokyklos direktorius atsako už tvarką Mokykloje ir už visą Mokyklos veiklą. Jo teisėti nurodymai privalomi visiems Mokyklos darbuotojams. Direktorius dirba vadovaudamasis Mokyklos nuostatais ir vykdo jo pareigybės aprašyme nurodytas funkcijas.
 78. Kitos darbuotojų teisės, funkcijos, atsakomybė reglamentuojamos darbuotojų pareigybių aprašymuose.

VII. BENDRIEJI DARBO TVARKOS REIKALAVIMAI

79. Mokykloje veikla grindžiama aukšta darbo kultūra ir drausme, laikomasi Šalčininkų r. Pabarės pagrindinės mokyklos pedagogų etikos kodekso.
80. Mokyklos bendruomenės narių darbo santykiai grindžiami šiais principais: pagarbos žmogui bei įstaigai, teisingumo, padorumo, nešališkumo, atsakomybės ir pavyzdingumo principais.
81. Mokyklos bendruomenės nariai sąžiningai atlieka savo pareigas bei jiems deleguotą darbą, laikosi darbo drausmės, laiku ir tiksliai vykdo teisėtus mokyklos administracijos nurodymus ir savivaldos institucijų teisėtus sprendimus, įgyvendina Ugdymo plano, mokinių pažangos ir pasiekimų vertinimo, lankomumo ir vėlavimo ir kitus susitarimus.
82. Prasidėjus mokslo metams, per pirmąją dėstomo dalyko pamoką visi mokytojai privalo supažindinti mokinius su dalyko reikalavimais pamokoje, dalyko programa, vertinimo to dalyko pamokoje sistema (pagal dalyko specifiką - su PUPP programa), klasių vadovai pirmąją mokslo metų savaitę - su vidaus tvarkos taisyklėmis.
83. Kilus konfliktui tarp mokinio ir mokytojo, jį sprendžiant dalyvauja visos šalys: mokinys, mokytojas, tėvai, esant būtinybei - ir pagalbos mokiniui specialistai / administracija. Sprendžiant konfliktines situacijas, laikomasi Mokyklos smurto ir patyčių prevencijos ir intervencijos vykdymo tvarkos aprašo.
84. Dalyko mokytojas, klasės vadovas, pagalbos vaikui specialistai, administracija turi teisę iškviesti mokinio tėvus (globėjus, rūpintojus) į Mokyklą dėl mokinio ugdymo (-si) problemų.
85. Mokykloje nepriimtina, kai išviešinama ar viešai aptarinėjama konfidenciali, privataus pobūdžio informacija apie kolegas ar pavaldinius (darbo užmokestis, karjeros ketinimai, asmeninis gyvenimas ir pan.); kai skelbiama informacija, kuri darbuotojui patikima darbo metu, ji atskleidžiama ir perduodama asmenims, neįgaliotiems tos informacijos sužinoti,
86. Nesutarimai su kolegomis sprendžiami tarpusavyje konstruktyviai ir geranoriškai.
87. Mokykloje vengiama bet kokių viešų komentarų apie dalykus, kurie yra ne darbuotojo kompetencijos lygio.
88. Mokyklos bendruomenės nariai savo elgesiu reprezentuoja mokyklą, todėl bendraudami su visuomene, žiniasklaida, privalo būti lojalūs ir susilaikyti nuo asmeninės nuomonės išsakymo apie mokyklos veiklą, saugoti mokyklos duomenų konfidencialumą. Valstybinių institucijų pareigūnams bei žurnalistams informacija, susijusi su mokyklos veikla, teikiama tik su mokyklos administracijos žinia, bet koks kontaktas mokyklos vardu gali būti su direktoriaus leidimu.
89. Darbuotojai kartą per metus privalo tikrinti sveikatą ir pristatyti sveikatos pažymą bei periodiškai pasitikrinti, ar neserga užkrečiamąja liga, dėl kurios yra paskelbta valstybės lygio ekstremalioji situacija ir (ar) karantinas.
90. Darbuotojai darbe privalo būti tvarkingos išvaizdos, laikytis bendrųjų asmens higienos ir estetikos reikalavimų. 
91. Mokyklos darbuotojams draudžiama į darbą ateiti neblaiviems, mokyklos patalpose ir teritorijoje gerti alkoholinius gėrimus, svaigintis narkotikais, rūkyti, keiktis ar kitaip nepadoriai elgtis ir leisti, kad taip elgtųsi mokiniai.
92. Pedagoginis darbuotojas, išeidamas atostogų ar iš darbo, turi sutvarkyti jam priklausančius mokyklos dokumentus, palikti tvarkingą kabinetą, darbo vietą, technines mokymo ir kt. priemones perduoti direktoriaus ūkvedžiui, grąžinti  vadovėlius.
93. Darbuotojas, nukentėjęs per nelaimingą atsitikimą darbe, nedelsdamas (jei gali) apie tai privalo pranešti vienam iš Mokyklos vadovų. Kiti darbuotojai, matę nelaimingą atsitikimą, apie tai praneša tokia pat tvarka. Nelaimingų atsitikimų tyrimai atliekami vadovaujantis Lietuvos Respublikos darbuotojų saugos ir sveikatos įstatymu.
94. Visa mokyklos bendruomenė atsako už tvarką  mokykloje. 
94.1. Smurtas ir priekabiavimas draudžiamas:
1) darbo vietose, įskaitant viešąsias ir privačias vietas, kai darbuotojas yra darbdavio žinioje ar atlieka pareigas pagal darbo sutartį;
2) pertraukų pailsėti ir pavalgyti metu arba naudojantis buities, sanitarinėmis ir higienos patalpomis;
3) su darbu susijusių išvykų, kelionių, mokymų, renginių ar socialinės veiklos metu;
4) su darbu susijusio bendravimo, įskaitant bendravimą informacinėmis ir elektroninių ryšių technologijomis, metu;
5) darbdavio suteiktame būste;
6) pakeliui į darbą ar iš darbo.
95. Kiekvienas pedagoginis darbuotojas stebi mokinių elgesį ir palaiko tvarką. Apie netinkamą mokinių elgesį, nepageidautinus įvykius, chuliganizmą, nelaimes jis nedelsdamas informuoja klasę kuruojantį direktoriaus pavaduotoją ugdymui.
96. Visi darbuotojai vadovaujasi direktoriaus įsakymu, patvirtintu Smurto ir patyčių prevencijos ir intervencijos vykdymo Šalčininkų r. Pabarės pagrindinės mokyklos tvarkos aprašu.
97. Darbuotojai atsako už mokinių saugumą mo0kykloje.

VIII. MOKYKLOS PERSONALO DARBO REGLAMENTAVIMAS

98. Mokyklos veikla organizuojama įgyvendinant mokyklos strateginį, metų veiklos bei ugdymo planus.
99. Darbuotojų funkcijas, teises ir darbo organizavimą reglamentuoja direktoriaus įsakymu patvirtinti pareigybės aprašymai, dalyko ilgalaikiai planai, reglamentuojančių tvarkų aprašai ir kiti  dokumentai.
100. Mokyklos visuomenės sveikatos priežiūros specialisto pareigybės aprašymą ir darbo kontrolę vykdo Šalčininkų rajono savivaldybės visuomenes sveikatos biuras. 
101. Mokyklos darbuotojai asmeniškai atsako už savo funkcijų vykdymą ir už kokybišką savo darbo atlikimą. 
102. Mokykloje veikia darbo grupės, kurios tikslinamos kiekvienų mokslo metų pradžioje. Jų sudėtis ir funkcijos tvirtinamos direktoriaus įsakymu.
103. Mokytojai privalo būti punktualūs ir laiku pradėti kiekvieną pamoką, laiku atvykti į susirinkimą / posėdį, paskirtus susitikimus, mokyklos renginius.
104. Mokytojas privalo pildyti elektroninį dienyną kiekvieną darbo dieną iki 17 val.
105. Mokytojai neturi teisės išvaryti mokinį iš pamokos, pavėlavusio neįleisti į pamoką. Iškilus problemoms, nedelsdami privalo kreiptis į klasės vadovą, dalyką kuruojantį direktoriaus pavaduotoją ugdymui, apie netinkamą elgesį informuoti mokinio tėvus (globėjus, rūpintojus).
106. Be priežasties mokytojai negali išeiti iš  klasės ir palikti mokinių vienų.
107. Įvykus nelaimingam atsitikimui arba mokiniui sunegalavus, pagal galimybes suteikiama pirmoji medicininė pagalba. Reikalui esant, iškviečiama greitoji  medicininė pagalba. 
108. Apie visus nelaimingus atsitikimus kuo skubiau informuojamas direktoriaus pavaduotojas ugdymui ir klasės vadovas. 
109. Iš pamokų išleisti mokinius anksčiau skambučio draudžiama.
110. Mokytojas pamokos metu negali bendrauti su pokalbiui atvykusiais mokinio tėvais (globėjais, rūpintojais).
111. Mokytojai pamokų metu negali kalbėtis mobiliojo ryšio telefonu, gerti kavą, arbatą, valgyti ir privalo drausti tai daryti mokinius (vanduo nėra draudžiamas).
112. Jei mokytojas organizuoja pamoką ar renginį klasėje ar kitoje mokyklos erdvėje (t. y. už mokyklos ribų), jis turi suderinti su direktoriaus pavaduotoju ugdymui. Renginio, vykstančio pamokų metu, turinys turi atitikti dalyko (-ų) bendrųjų programų turinį.
113. Mokytojai į savo pamoką be vadovų leidimo negali įleisti pašalinių asmenų, Esant reikalui, į pamoką be atskiro įspėjimo gali įeiti administracija, pagalbos mokiniui specialistas, visuomenės sveikatos priežiūros specialistas.
114. Administracijos atstovas mokytojų pamokas stebi pateikiant informaciją mėnesio veiklos plane, elektroniniame dienyne ar individualiai informuojant mokytoją.
115. Pagalbos mokiniui specialistai, stebintys mokinių (mokinio) elgesį pamokų metu, ne vėliau kaip prieš dieną suderina su mokytoju, infomuoja dalyvavimo pamokoje tikslą.
116. Darbuotojai privalo būti savikritiški, pripažinti savo klaidas ir stengtis jas ištaisyti, geranoriškai padėti išaiškinti darbo drausmės pažeidimus.
117. Mokyklos darbuotojai turi vengti bet kokios situacijos, galinčios sukelti viešųjų interesų konfliktą.

IX. KOMUNIKACIJA, DARBUOTOJŲ INFORMAVIMAS,
ASMENS DUOMENŲ APSAUGA

118. Darbdavys ir darbuotojai privalo vieni kitiems laiku pranešti bet kokias aplinkybes, galinčias reikšmingai paveikti sutarties sudarymą, vykdymą ir nutraukimą. Informacija turi būti teisinga ir pateikiama nustatytais terminais.
119. Darbuotojai su įstaigoje galiojančiais vietinio pobūdžio teisės aktais, darbdavio nurodymais supažindinami tiesiogiai / išsiunčiant teisės aktą ar reikiamą informaciją elektroniniu formatu. Toks supažindinimas prilyginamas raštiškam susipažinimui, jei teisės akte nenurodyta kitaip. 
120. Darbuotojai privalo savo darbo elektroninį paštą tikrinti ne rečiau kaip kartą per darbo dieną iki 17.00 val., atsakyti trumpa žinute į pranešimą. Jei per dvi darbo dienas (išskyrus atostogų, ligos ar ilgesnes kaip vienos dienos komandiruotės 1aiką) darbuotojas niekaip nereaguoja į elektroninį pranešimą, laikoma, kad darbuotojas yra supažindintas su teisės aktu ar kita informacija ir yra atsakingas už vykdymą.
121. Savivaldos institucijų posėdžiai (Mokyklos tarybos, Mokytojų tarybos, Metodinės tarybos, Metodinės grupės, veikiančių komisijų, darbo grupių) protokoluojami. Jei neprotokoluojami - po sprendimais pasirašo visi posėdyje / pasitarime dalyvavę nariai.
123. Mokyklos vadovas privalo įgyvendinti lyčių lygybės ir nediskriminavimo kitais pagrindais principus.
124. Vaizdo stebėjimas ir garso įrašymas darbo vietoje gali būti vykdomas, kai dėl darbo specifikos būtina užtikrinti asmenų, turto saugumą ir kitais atvejais. Apie vaizdo stebėjimą ir garso įrašymą konkrečioje darbo vietoje darbuotojai informuojami vaizdiniu žymeniu matomoje vietoje ir apie šių darbuotojų asmens duomenų tvarkymą turi būti informuojami pasirašytinai ar kitu informavimo faktą įrodančiu būdu pateikiant teisės aktuose numatytą informaciją.
125. Gimnazija neatsako už Mokyklos darbuotojų asmens duomenis, kuriuos jie savavališkai (ne darbo reikmėms) įkelia į Mokyklos įrenginius arba turi Mokyklos patalpose. 

X. PAVEDIMAI, JŲ VYKDYMAS IR VYKDYMO KONTROLĖ

126. Mokyklos direktorius užtikrina, kad jo ir direktoriaus pavaduotojų ugdymui bei ūkvedžio pavedimai būtų tinkamai ir laiku įvykdyti. 
127. Į asmenų prašymus, pasiūlymus ir skundus bei į gautus raštus atsakoma teisės aktų nustatyta tvarka ir terminais, jeigu nenurodytas konkretus įvykdymo laikas.
128. Pavedimo vykdymas kontroliuojamas tol, kol jis įvykdomas. Laikoma, kad pavedimas įvykdytas, jeigu išspręsti visi jame pateikti klausimai arba į juos atsakyta iš esmės.

XI. SEMINARŲ IR KITŲ MOKYKLINIŲ RENGINIŲ ORGANIZAVIMAS

129. Mokykloje gali būti organizuojami įvairūs renginiai, ugdantys kultūringo elgesio įgrūdžius, plečiantys mokinių akiratį, prevenciniai, pilietiniai renginiai, socialinės akcijos.
130. Renginį organizuojantis mokytojas gali naudotis reikiamu inventoriumi, tačiau po renginio palieka patalpą tvarkingą, grąžina inventorių į ankstesnę vietą, pasirūpina, kad patalpa būtų užrakinta, išjungiami visi elektros prietaisai, uždaromi langai. Jeigu renginio metu sugenda ar yra sugadinamas inventorius, apie tai informuojamas ūkvedys.
132. Mokiniams gali būti leidžiama organizuoti poilsio vakarus, jei be organizatorių dar yra mokytojai ir tėvai.
133. Išvykos ir ekskursijos organizuojamos pagal Šalčininkų r. Pabarės pagrindinės mokyklos mokinių pažintinės kultūrinės veiklos organizavimo tvarką. 

XII. Mokyklos TURTO, PATALPŲ, INVENTORIAUS NAUDOJIMO
IR APSAUGOS TVARKA

134. Mokyklos bendruomenės nariai turi teisę naudotis mokyklos kabinetais, sporto sale, biblioteka, kitomis patalpomis, techninėmis mokymo priemonėmis, inventoriumi ir kt., bet negali skolinti, parduoti ar kitaip perleisti, savo tikslais naudoti mokyklos materialines nuosavybes be suderinimo su administracija.
135. Kiekvienas mokyklos bendruomenės narys privalo tausoti mokyklos turtą, saugoti mokymo priemones, naudojamus įrenginius ir įrankius, nenaudoti mokyklos turto savanaudiškiems tikslams, neleisti jo grobstymo ir gadinimo. Už sugadintą mokyklos inventorių, technines mokymo priemones, sugadintas ar pamestas mokyklos knygas arba leidinius nuostoliai atlyginami geranoriškai arba yra išieškomi teisiniu būdu.
136. Kompiuterių, ryšių technikos priežiūrą bei remontą ir taikomosios programinės įrangos diegimą organizuoja ir šiuos darbus atlieka tik atsakingas už tai mokyklos darbuotojas.
137. Mokyklos turtu, inventoriumi, informacine sistema, kompiuterine programine įranga ir kitomis priemonėmis darbuotojai gali naudotis tik darbinei veiklai.
138. Draudžiama, be direktoriaus ar jo pavaduotojų žinios, išsinešti, siųsti, bet kokiomis formomis (dokumentais, elektroniniu būdu ir pan.) Mokyklai priklausančius daiktus, inventorių, dokumentus.
139. Be Mokyklos direktoriaus leidimo darbuotojams draudžiama leisti pašaliniams asmenims naudotis Mokyklos turtu, inventoriumi, informacine, kompiuterine, programine, sporto įranga ir kitomis priemonėmis. Mokyklos turtu kitiems asmenims leidžiama naudotis vadovaujantis
Šalčininkų miesto savivaldybes tarybos sprendimais.
140. Darbuotojai yra atsakingi už vidinio interneto, elektroninio dienyno, elektroninio pašto slaptažodžio konfidencialumo išsaugojimą.
I41. Mokyklos bendruomenės nariai privalo laikytis nustatyto priešgaisrinio režimo.
142. Kiekvienoje darbo vietoje bei patalpoje turi būti švaru ir tvarkinga.
143. Darbuotojai neturi laikyti jokių asmeninių maisto produktų ir gėrimų matomoje vietoje ir vartoti maisto produktų ar gėrimų aptarnavimo / mokymo metu.
144. Darbuotojams draudžiama darbo laiku užsirakinti darbo patalpose, išskyrus tuos atvejus, kai teisės aktuose nustatyta kitaip.
145. Darbuotojai turi užtikrinti, kad pašaliniai asmenys jų darbo vietoje būtų tik jiems patiems esant.
146. Draudžiama kabineto raktus perduoti mokykloje nedirbantiems asmenims.
147. Darbo dienos pabaigoje pedagogai, techninio personalo darbuotojai privalo apžiūrėti naudotas patalpas, išjungti elektros įrenginius, elektros prietaisus, patikrinti, ar nėra pavojaus kilti gaisrui, ir uždaryti langus, užrakinti patalpą.
148. Mokytojai, kiti mokyklos darbuotojai privalo žinoti gaisro gesinimo priemonių laikymo vietas, žmonių evakuacijos kelius, mokėti praktiškai naudoti gaisro gesinimo priemones.
149. Budėtojas kontruolioja į mokyklą pašalinių asmenų patekimą.
150. Patekti į mokyklos patalpas ne darbo metu galima direktoriui, direktoriaus pavaduotojui ugdymui, ūkvedžiui bei mokyklos darbuotojui, turinčiam direktoriaus leidimą.
151. Kasmet atliekama mokyklos turto inventorizacija.

XIII. KVALIFIKACIJOS KĖLIMAS

152. Darbuotojas kvalifikaciją kelia atsižvelgdamas į mokyklos prioritetus, tikslus ir uždavinius, kvalifikacijos tobulinimo planus, programas, tiesioginio vadovo rekomendacijas, atestacijos rekomendacijas, dalyko specifiką, kasmetinio vertinimo ir kitas rekomendacijas atsižvelgiant į kvalifikacijai ir komandiruotėms skirtas lėšas.
153. Mokyklos direktorius sudaro sąlygas darbuotojų kvalifikacijai tobulinti. 
154. Mokyklos direktorius, atsižvelgdamas į finansines Mokyklos galimybes, apmoka mokyklos darbuotojams kvalifikacijos kėlimo išlaidas.
155. Darbuotojai, pageidaujantys dalyvauti kvalifikacijos kėlimo renginyje, ne vėliau kaip prieš 2 darbo dienas rašo prašymą Mokyklos direktoriui.
156. Mokytojas į kvalifikacinius seminarus vyksta nekontaktinių valandų metu. Pamokų metu dalyvavimą kvalifikacijos kėlimo kursuose derina su kuruojančiu pavaduotoju ugdymui.
157. Prieš išvykdamas mokytojas su kuruojančiu direktoriaus pavaduotoju ugdymui aptaria pamokų pavadavimą ir mokinių užimtumą. 
158. Išklausę mokymo seminarus, jų pavadinimą, dalyvavimo juose liudijančio dokumento ar kvalifikacijos kėlimo pažymėjimo numerį, datą, valandų skaičių, kvalifikacijos kėlimą pagal Mokyklos tikslus ir uždavinius, tobulintas kompetencijas nurodo kvalifikacijos tobulinimo ataskaitą pagal Mokykloje galiojantį susitarimą.
159. Grįžę iš kvalifikacijos tobulinimo renginių darbuotojai pasidalija patirtimi su kolegomis ir taiko darbe.
160. Mokykla organizuoja tikslinius seminarus Mokyklos pedagogams mokinių atostogų metu, esant būtinybei - po pamokų.
161. Pedagogams renkantis kvalifikacijos seminarus individualiai, į tą patį seminarą iš vienos metodinės grupės išleidžiamas vienas pedagogas (bendru jų susitarimu).

XIV. HIGIENOS IR PIRMOSIOS PAGALBOS, SAUGOS DARBE, GAISRINĖS
SAUGOS MOKYMAS

162. Mokyklos pedagoginiams bei kitiems darbuotojams privaloma išklausyti Pirmosios pagalbos ir Higienos įgūdžių kursus ir gauti galiojančius pažymėjimus. Išlaidas  apmoka Mokykla, išskyrus naujai priimtiems darbuotojams pirmą kartą. 
163. Visi darbuotojai, su kuriais sudaroma darbo sutartis, prieš pradedami dirbti išklauso saugos darbe, gaisrinės saugos instruktažus ir tai patvirtina savo parašais. Už supažindinimą su instrukcijomis atsakingas ūkvedys arba kitas paskirtas asmuo.
164. Mokyklos ūkvedys arba kitas paskirtas asmuo atsakingas už evakuacijos ir gaisrinės saugos pratybų organizavimą kas dvejus metus.
165. Mokklos administracija, dalykų mokytojai, klasių vadovai ir kiti darbuotojai privalo kelti savo kvalifikaciją darbo saugos klausimais.

XV. EKSTREMALIOS SITUACIJOS

166. Įvykus nelaimingam atsitikimui, būtina nedelsiant pranešti direktoriui ar jo įgaliotam asmeniui, kreiptis į artimiausią gydymo įstaigą arba iškviesti greitąją medicininę pagalbą. Esant būtinybei, iki tyrimo pradžios išsaugoti įvykio vietą tokią, kokia buvo nelaimingo atsitikimo metu, jei tai nekelia pavojaus kitų darbuotojų ar mokinių gyvybei.
167. Kilus gaisrui, vadovautis Veiksmų planu kilus gaisrui.
168.  Įvykus teroro aktui:
168.1.1. Jei jums ar kitiems reikia pagalbos, skambinkite pagalbos telefonu 112.
168.1.2. Vykdykite specialiųjų ir gelbėjimo tarnybų nurodymus.
168.1.3. Pasitraukite iš pavojaus vietos ir perspėkite kitus apie pavojų.
168.1.4. Išlikite ramūs, nepanikuokite, elkitės apgalvotai.
169. Įvykus kitai ekstremaliajai sitaucijai, vadovaujamasi gimnazijoje nustatytomis tvarkomis bei galiojančiais teisės aktais. 

XVI. DARBUOTOJŲ VERTINIMAS

170. Mokyklos direktoriaus praėjusių metų veikla vertinama Lietuvos Respublikos valstybės ir savivaldybių įstaigų darbuotojų darbo apmokėjimo įstatyme nustatyta tvarka.
171. Mokyklos direktoriaus pavaduotojo ugdymui, ūkvedžio,mokyklos specialistų, mokyklos kvalifikuotų darbuotojų praėjusių kalendorinių metų veikla vertinama vadovaujantis Lietuvos Respublikos Vyriausybės ar jos įgaliotos institucijos patvirtintu biudžetinių įstaigų darbuotojų veiklos vertinimo tvarkos aprašu.
172. Metines veiklos užduotis, siektinus rezultatus ir jų vertinimo rodiklius Mokyklos darbuotojams nustato ir kasmetinę veiklą vertina tiesioginis jų vadovas.

XVII. DARBUOTOJŲ ASMENINIŲ, ŠEIMOS, SOCIALINIŲ POREIKIŲ
TENKINIMAS

173. Visi DK nustatytais atvejais pateikti darbuotojų prašymai, turi būti Mokyklos direktoriaus apsvarstyti. Tenkinant darbuotojo prašymą, ant jo dedama atitinkama rezoliucija ir apie tai informuojamas darbuotojas.
174. Visi posėdžiai be pertraukos tęsiasi ne ilgiau kaip 3 val. 
175. Kai dėl įvairių priežasčių Mokykloje nevyksta ugdymo procesas (epidemija, ekstremali situacija ir pan.), mokytojai suplanuotus darbus gali atlikti ne Mokyklos patalpose, suderinę su Mokyklos vadovu.
176. Nutraukiant darbo sutartį su darbuotoju atsiskaitoma DK nustatyta tvarka.
177. Visiems darbuotojams sudaromos galimybės pavalgyti Mokyklos valgykloje.

XVIII. DARBO PAREIGŲ PAŽEIDIMAI

178. Mokyklos direktoriaus teisę nutraukti darbo sutartį apibrėžia DK.
179. Priežastis nutraukti darbo sutartį gali būti: du per paskutinius dvylika mėnesių pakartoti tapatūs (vienodi) darbo drausmės pažeidimai arba vienas dėl darbuotojo kaltės padarytas šiurkštus darbo pareigų, kurias nustato darbo teisės normos ar darbo sutartis, pažeidimas.
180. Sprendimą nutraukti darbo sutartį dėl darbuotojo padaryto pažeidimo, Mokyklos direktorius priima įvertinęs pažeidimo sunkumą, padarinius, padarymo aplinkybes, darbuotojo kaltę. 
181. Šiurkščiu darbo pareigų pažeidimu laikoma:
181.1. neatvykimas į darbą visą darbo dieną ar pamainą be pateisinamos priežasties;
181.2. pasirodymas neblaiviam ar apsvaigusiam nuo narkotinių ar toksinių medžiagų darbo metu darbo vietoje;
181.3. atsisakymas tikrintis sveikatą, kai toks tikrinimas pagal darbo teisės normas privalomas;
181.4. priekabiavimas dėl lyties ar seksualinis priekabiavimas, diskriminacinio pobūdžio veiksmai ar garbės ir orumo pažeidimas kitų darbuotojų ar trečiųjų asmenų atžvilgiu darbo metu ar darbo vietoje:
181.5. pareigos saugoti konfidencialią informaciją nevykdymas (jei tai buvo nurodyta darbo sutartyje), padaręs darbdaviui žalos;
181.6. darbo metu ar darbo vietoje padaryta bet kokio nusikaltimo požymių turinti veikla;
181.7. šiurkščiu darbo drausmės pažeidimu gali būti laikomi ir kiti atvejai, kai šiurkščiai pažeidžiamos darbuotojo pareigos;
181.8. šiurkščių darbo pareigų pažeidimų sąrašas nėra baigtinis. Mokyklos direktorius turi galimybę savo vidaus dokumentais apsibrėžti papildomus šiurkščius darbo pareigų pažeidimus, reikšmingus bei būdingus Mokyklai. 
182. Mokyklos  direktorius, gavęs oficialią informaciją, kad Mokyklos darbuotojas įtariamas padaręs darbo pareigų pažeidimą, ne vėliau kaip per 3 darbo dienas pats (jei pažeidimą padarė tiesiogiai direktoriui pavaldus darbuotojas) pradeda tirti ar įpareigoja pažeidimą padariusio darbuotojo darbą kuruojantį direktoriaus pavaduotoją pradėti tirti tarnybinį nusižengimą.
183. Jei per nustatytą terminą be svarbių priežasčių darbuotojas nepateikia pasiaiškinimo, surašomas aktas, nuobaudą galima skirti ir be pasiaiškinimo.
184. Mokyklos direktorius, tirdamas darbo pareigų pažeidimą, griežtai laikosi konfidencialumo. Esant reikalui, sudaroma komisija. Kol darbo pareigų pažeidimas nėra nustatytas, darbuotojas negali būti įvardijamas pažeidėju, ir jo geras vardas turi būti saugomas.
185. Ištyrus darbo pareigų pažeidimą, tyręs asmuo ar komisija raštu pateikia Mokyklos direktoriui motyvuotą išvadą apie tyrimo rezultatus. Mokyklos direktorius, atsižvelgdamas į pateiktą išvadą, priima sprendimą pripažinti, kad darbuotojas padarė darbo pareigų pažeidimą arba jo nepadarė.
186. Su įsakymu apie darbo pareigų pažeidimo pasekmėmis darbuotojas supažindinamas ne vėliau kaip kitą darbo dieną.
187. Darbo sutartis dėl darbo pareigų pažeidimo nutraukiama per mėnesį nuo paaiškėjimo, bet ne vėliau kaip per 6 mėnesius nuo pažeidimo padarymo. Šių terminų nepratęsia darbuotojo liga ar atostogos.
188. Pastaba, papeikimas, atleidimas iš darbo - drausminės nuobaudos, kurios gali būti skiriamos už darbo drausmės pažeidimą. 
189. Be išvardintų drausminių nuobaudų, direktorius ar jo įgaliotas asmuo gali pareikšti žodinę pastabą.
190. Už vieną darbo drausmės pažeidimą galima skirti tik vieną drausminę nuobaudą.
192. Drausminę nuobaudą galima apskųsti darbo ginčų nagrinėjimo tvarka.
193. Jei per vienus metus nuo tos dienos, kai buvo skirta drausminė nuobauda, darbuotojui nebuvo skiriama nauja nuobauda, laikoma, kad jis nėra turėjęs nuobaudų.

XIX. MATERIALINĖ ATSAKOMYBĖ

194. Siekiant racionaliai ir atsakingai vykdyti Mokyklos turto apskaitą, išdavimą ir kontrolę, atsakomybė už Mokyklos turtą paskirstoma taip:
194.1. ūkvedys yra atsakingas už viso ilgalaikio ir trumpalaikio materialiojo turto (išskyrus bibliotekos fondus), kuris jam perduotas, priėmimą, pirkimą, gabenimą, saugojimą, išdavimą, ir už priemones, kurios jam perduotos naudotis darbe;
194.2. visi Mokyklos darbuotojai privalo saugoti jiems perduotą naudotis ir kitą Mokyklos turtą (bendrai naudojamą ar kitam darbuotojui perduotą naudotis turtą, kuriuo turi galimybę naudotis ir kiti darbuotojai). 

XX. MOKYKLOS DOKUMENTŲ TVARKYMAS IR APSKAITA 

196. Dokumentų projektų derinimas ir pasiūlymų teikimas:
196.1. Mokyklos direktorius, atsižvelgdamas į savivaldos institucijų, administracijos, metodinės tarybos ar atskirų asmenų inicijuotų Mokyklos veiklos kokybiškam vykdymui svarbių dokumentų rengimo poreikį, sudaro darbo grupes dokumentų projektams rengti. Darbo grupėms gali vadovauti Mokyklos direktorius, jo pavaduotojas ar kitas direktoriaus įsakymu skirtas asmuo;
196.2. dokumentų projektai, atsižvelgiant į jų turinį ir svarbą Mokyklos veiklai, atitinkamai teikiami svarstyti Mokyklos metodinėje taryboje, mokytojų taryboje, Mokyklos taryboje, mokinių taryboje, Darbo taryboje;
196.3. rengiami dokumentų projektai turi atitikti dokumentų rengimo ir įforminimo bei raštvedybos taisykles;
196.4. dokumentai ir informacija Mokyklos darbuotojams perduodami elektroniniu formatu. 
197. Mokyklos direktorius turi teisę leisti įsakymus, susijusius su Mokyklos veikla, sudaryti Mokyklai svarbias sutartis su kitomis institucijomis, juridiniais ir privačiais asmenimis.
198. Už Mokyklos raštvedybos organizavimą ir kontrolę yra atsakingas Mokyklos ūkvedys, kuris raštvedybą tvarko vadovaudamasis galiojančiais Lietuvos vyriausiojo archyvaro tarnybos ir Vidaus reikalų ministerijos teisės aktais, reglamentuojančiais raštvedybą bei archyvų darbą.
199. Už Mokykloje veikiančių komisijų, tarybų dokumentų rengimą, tvarkymą, saugojimą bei juose nurodytų užduočių vykdymo kontrolę atsakingį jų pirmininkai. 
200. Visus dokumentus, pasirašytus Mokyklos direktoriaus registruoja, daugina ir išsiunčia dir. pavaduotoja. 
201. Pasirašyti Mokyklos direktoriaus įsakymai bei įsakymais patvirtinti kiti dokumentai registruojami jų pasirašymo dieną ir atiduodami Mokyklos darbuotojams, išsiunčiami įstaigoms, įmonėms bei kitiems adresatams, nurodytiems dokumento rengėjo. Šių dokumentų originalai saugomi mokyklos direktoriaus kabinete. 
202. Oficialūs raštai, adresuoti aukštesniosioms ir kitoms institucijoms gali būti perduodami elektroniniu paštu arba per DBSIS sistemą. Jei reikalaujama, išsiunčiamas ir rašto originalas.
203. Mokyklos archyvą tvarko sekretorė Lietuvos vyriausiojo archyvaro tarnybos nustatyta tvarka. 
204. Atrinkti naikinti dokumentai ir jų juodraščiai naikinami pagal Lietuvos Respublikos Vyriausiojo archyvaro patvirtintas taisykles.

XXI. INFORMACIJOS TEIKIMAS PAGAL VISUOMENĖS PAKLAUSIMUS

205. Už informacijos apie Mokyklos veiklą, joje vykstančius įvykius teikimą tiesiogiai atsakingas Mokyklos direktorius. Viešoji informacija skelbiama Mokyklos internetiniame puslapyje.
206. Pranešimus, rašančiojo asmens suderintus su Mokyklos direktoriumi ar jo pavaduotoju pagal kuruojamas veiklos sritis, pasirašo Mokyklos direktorius.
207.Mokyklos administracija operatyviai reaguoja į spaudoje, kitose žiniasklaidos priemonėse paskelbtas tikrovės neatitinkančias žinias ir, suderinusi su kompetentingais specialistais pagal jų įgaliojimams priskirtą veiklos sritį, pateikia žiniasklaidos priemonėms oficialią Mokyklos poziciją dėl paskelbtų žinių.
208. Mokyklos administracija operatyviai informuoja bendruomenės narius apie ypač svarbius įvykius, susijusius su Mokyklos veikla.

XXII. DARBŲ PERDAVIMAS KEIČIANTIS MOKYKLOS  DARBUOTOJAMS

209. Nutraukiant darbo sutartį su Mokyklos direktoriumi, organizuojamas darbų, dokumentų perdavimas pagal perdavimo ir perėmimo aktą, kurį pasirašo buvęs (ar jo įgaliojimus laikinai perėmęs asmuo) ir naujasis direktorius.
210. Mokyklos direktoriaus pavaduotojų ir kitų Mokyklos darbuotojų ( duomenų bazės specialisto) darbai bei dokumentai, patikėtos materialinės vertybės perduodami kuruojančiam vadovui pagal dokumentų ir priemonių perdavimo ir perėmimo aktą, kurį tvirtina Mokyklos direktorius.
211. Darbuotojas, atleidžiant jį iš pareigų Mokykloje, privalo ne vėliau kaip atleidimo dieną grąžinti dokumentus ar priemones, kuriuos jis turėjo eidamas pareigas.
212. Atleidžiamas iš pareigų ar darbo arba perkeliamas į kitas pareigas ar kitą darbą Mokyklos darbuotojas privalo perduoti nebaigtus vykdyti dokumentus (nebaigtus spręsti klausimus), taip pat informacinę bei kitą medžiagą, knygas, įgytas už Mokyklos lėšas, antspaudus ir spaudus skiriamam į šias pareigas asmeniui.
213. Tuo atveju, kai dar nėra naujai paskirto darbuotojo, perdavimas vyksta pagal aktą kitam įgaliotam asmeniui (darbuotojui), kuriam laikinai pavedama vykdyti ankstesniojo darbuotojo funkcijas arba Mokyklos direktoriaus įsakymu nurodytam kitam Mokyklos darbuotojui.
214. Keičiantis Mokykloje veikiančių komisijų, metodinių grupių, tarybų pirmininkams, visi reikalai, dokumentai, nebaigti spręsti klausimai, informacinė medžiaga, literatūra (įsigyta už Mokyklos lėšas) perduodama naujam pirmininkui. 

XXIII. BAIGIAMOSIOS NUOSTATOS

215. Direktoriaus darbą kontroliuoja steigėjas.
216. Sistemingą ugdomojo proceso kontrolę vykdo Mokyklos administracija, vadovaudamasi Mokyklos strateginiu, metinės veiklos planu, ugdymo bei mėnesio darbo planais.
217. Techninio personalo darbo kontrolę vykdo Mokyklos ūkvedys.
218. Taisyklėse išdėstyti reikalavimai privalomi visiems Mokyklos darbuotojams. Mokyklos darbuotojui, pažeidusiam šias Taisykles, taikoma drausminė atsakomybė.
219. Darbuotojai turi laikytis ir kitų reikalavimų, nustatytų Lietuvos Respublikos teisės aktuose bei Darbo vidaus administravimo teisės aktuose.
220. Taisyklės skelbiamos Mokyklos interneto svetainėje.

